อลิอันซ์สู้ศึกไม่มีเคลมคืนเงินสดให้
อลิอันซ์ฯ ส่งแผนประกันใหม่ ชดเชยรายวัน ดูแลตัวเองดี ไม่มีเคลมพร้อมคืนเงินให้
22 พ.ย. 2555

อลิอันซ์ฯ ส่งแผนประกันใหม่ ชดเชยรายวัน ดูแลตัวเองดี ไม่มีเคลมพร้อมคืนเงินให้
นายไบรอัน สมิธ กรรมการผู้จัดการใหญ่ และประธานเจ้าหน้าที่บริหาร บริษัท อลิอันซ์ อยุธยา ประกันชีวิต เปิดเผยว่า บริษัทได้เปิดตัวแผนประกันชีวิตและชดเชยรายวันแบบใหม่ “ป่วยได้ หายห่วง” โดยมีจุดเด่นอยู่ที่การคืนเงินให้กับลูกค้าทุกปี หากไม่มีการเคลมประกันเกิดขึ้น เน้นขายผ่านช่องทางขายตรงผ่านโทรทัศน์เป็นหลัก 
“หากลูกค้าทำประกันแล้ว ในปีนั้นไม่เคลมเลย เราก็จะมีโบนัสพิเศษคืนเป็นเงินสดให้กับลูกค้า 20% ของเบี้ยในส่วนที่เป็นเงินชดเชยรายวัน หรือถ้าลูกค้าต่ออายุก็จะได้เป็นส่วนลดค่าเบี้ยปีต่อไป 30% ของเบี้ยส่วนที่เป็นเงินชดเชยรายวันแทน” นายไบรอัน กล่าว 
สำหรับแบบ “ป่วยได้ หายห่วง” นี้มุ่งจับกลุ่มลูกค้าวัยทำงานอายุ 3045 ปี และมีรายได้เฉลี่ยเดือนละ 1 หมื่นบาทเป็นหลัก ค่าเบี้ยเริ่มต้นวันละ 9 บาท ได้รับความคุ้มครองเป็นเงินชดเชยรายวัน เมื่อเข้ารักษาตัวในโรงพยาบาลสูงสุด 3,000 บาทต่อวัน และเงินชดเชยรายวันหากรักษาตัวในห้องฉุกเฉินสูงสุด 6,000 บาทต่อวัน โดยใช้งบทำตลาดผ่านโฆษณาโทรทัศน์ชุดใหม่ 250 ล้านบาท 
อย่างไรก็ตาม คาดว่าในปีนี้จะได้เบี้ยรับรวมจากช่องทางขายตรงตามเป้า 1,260 ล้านบาท โดยมาจากช่องทางผ่านโทรศัพท์ 8085% และช่องทางผ่านโทรทัศน์ 1520% ทำให้บริษัทยังคงรักษาความเป็นผู้นำตลาดในช่องทางขายตรงได้ ซึ่งในช่วง 9 เดือนแรกของปีนี้ ช่องทางขายตรงบริษัทมีส่วนแบ่งตลาดอยู่ 34% เติบโตเพิ่มขึ้น 9% ขณะที่ตลาดโดยรวมเติบโตลดลง 7% m